Mia , Dit is Maandag . Vandag is my briefie ene fotos. Vandag gaan ek jou vertel van jou Tannie Ria. Sy's Oupa se sussie.
Sy en jou oom Nico bly in Swellendam in die blou huis : Lank terug het hulle in Deneysville gewoon, langs die Vaaldam..mens kon so deur haar kombuisvenster kyk vir die klein golfies op die dam. Die kleur van die water wat so van diepblou verander na gryserig. Tannie Ria het daar in hulle tuin altyd bome en struike geplant vir almal wat lief en dierbaar was . Almal wat al ophou leef het. (dood- klink vreeslike woord) . Mens kon so kuier-kuier by Oupa Pieter en Ouma Johannatjie se struik of boom, en nog ander familie s'n . Ta Ria vertel nou die dag.. nee gits nou gaan sy vir die wat nuut is en lewe begin bome plant. Dit is toe waar jy en Haike nou die eerste twee word om in Ta Ria se Blou huis se tuin 'n eie boom te kry.
Ek wil jou darem eers voorstel aan Haike, jou niggie. Dit is Tannie Mirna(ta Ria se dogter) se dogtertjie.
Die boom wat sy vir kleine Haike uitgekies het is 'n Huilboerboonboom..allerpragtige blomme – so lyk die prentjie as die boom nou vrolik blom. Ek kan nie wag wanneer julle daardie naam gaan na-praat nie- so tongknoper.
Mia, ek is darem so jammer julle twee bly so bitter vêr van mekaar ..jy hier in Gauteng en Haike doer vêr in die Kaap – julle sou darem lekker kon saamspeel. Miskien boomklim- wonder of dogtertjies mag boomklim – ek sien al hoe staan die Mammas en Pappas onder daardie bome met 'n "Passop! Mooi trap! Versigtig ..nee klim liewer af!" of so iets ..
Nie dat jy nou al kan speel nie.. maar moet darem sê jy suig darem lekker aan daardie foppie (die een wat nou danksy oom Danie Coetzee 'n ander naampie gekry het – 'n droë prampie!!) ..en die kleur pas nogal by jou gekose boom se blomme…
Ta Ria het besluit jou Boom gaan 'n VanWykshoutboom wees. Te pragtig kyk net die blomme.. Is dit nou nie wonderlik nie , twee dogtertjies met bome in die die Blouhuis se tuin.
Nou wonder ek ..ek het gehoor Oom Johan-hulle gaan volgende jaar trou…oe jong sal dit darem nie lekker wees as hulle ook 'n boom in Ta Ria se Tuin kon naamgee nie!
Mia Kindjie, vandag se brief was nou 'n lekkerste lekker foto briefie. Eendag kan jy sommer self vir Ta Ria 'n groot drukkie gee vir haar liefde vir bome en tuin en om julle daarvan deel te maak..(Spesiaal dankie van hierdie Ouma Dirkie aan daardie Ouma Ria- dit is kosbaar)
Wat 'n oulike idee om die lewe met bome te vier.VanWykshout is een van my gunsteling bome!
Ouma Doep het darem vooraf in Deneysville haar roos gekies .. en dit het geblom en sy kon dit nog geniet – sien nog hoe sy haar hande so oophou die roos binne die handpalms. Mooi herinnerringe.
Slim plan om bome vir die nuwe aankomelinge te plant!
Julie 9, 2014
Wonder of sy (my skoonsus ) dalk 'n plaatjie gaan aansit.. dink net eendag as iemand anders daar sou woon .. die wonder oor 'n boom met 'n mensnaam !